
PËR NJË SHTESË NË LIGJIN NR.9981, DATË 8.9.2008 “PËR MIRATIMIN E NIVELEVE TË TARIFËS DOGANORE”, TË NDRYSHUAR

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr.9981, datë 8.9.2008 “Për miratimin e niveleve të tarifës doganore”, të ndryshuar, bëhet ndryshimi si më poshtë:

Neni 1

Në lidhjen nr.1, të ndryshuar, që i bashkëlidhet ligjit, në pjesën e dytë, seksioni II “Produktet vegjetale”, kapitulli 7 “Zarzavatet e ngrënshme, rrënjët dhe tuberat përkatës”, Kodi tarifor 0703 10 11 100 “Për mbjellje”* ka tarifë doganore 2 për qind.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.7213, datë 23.12.2011 të Presidentit të Republikës së Shqipërisë, Bamir Topi
